
Republika Hrvatska
Općinski sud u Osijeku
Europske avenije 7
31000   OSIJEK 
U   I M E    R E P U B L I K E    H R V A T S K E

R J E Š E N J E

Općinski sud u Osijeku po sucu Davoru Liščić, kao sucu pojedincu, u pravnoj stvari predlagatelja – potrošača VARKONJI TIHANE iz Osijeka, Woodrowa Wilsona 113, OIB: 86928042113, radi stečaja potrošača,  izvan ročišta dana, 13. ožujka 2019. godine,
                                    
r i j e š i o    j e

 O d b a c u j e    s e    prijedlog Tihane Varkonji iz Osijeka, Woodrowa Wilsona 113, OIB: 86928042113, za otvaranje stečaja potrošača, kao nedopušten.                        

Obrazloženje

Dana 13. veljače 2019. godine zaprimljen je kod ovoga suda prijedlog predlagatelja VARKONJI TIHANE iz Osijeka, Woodrowa Wilsona 113, OIB: 86928042113 za otvaranjem postupka stečaja potrošača, navodeći da je pokrenut ispred Financijske agencije izvansudski postupak i da je isti bezuspješno okončan.

	Plan ispunjenja obveza predlagatelja nema zakonom propisani sadržaj. 

Naime, plan ispunjenja mora sadržavati postotak umanjenja obveza, iznosa sa isplatu, rokova isplate i način ispunjenja obveze prema svakom vjerovniku, a predlagatelj navodi samo "umanjenje odnosno otpis 100% obveza", što zapravo predstavlja prijedlog za oprost dugova, a ne plan ispunjenja obveza, a što je protivno smislu Zakona o stečaju potrošača (NN br. 100/15), obzirom na odredbu čl. 17. st. 1. i čl. 44. st. 3 i 4. Zakona o stečaju potrošača.

U prilog ovako zauzetom stavu ovoga suda ide i rješenje Županijskog suda u Rijeci broj Gž-1157/2017 od 06. srpnja 2017. godine. 

	Slijedom navedenog, odlučeno je kao u izreci.

U Osijeku, 13. ožujka 2019. godine 
									SUDAC
								     DAVOR LIŠČIĆ, v.r.
POUKA O PRAVNOM LIJEKU:
Protiv ovog rješenja nezadovoljna stranka ima pravo žalbe u roku od 15 dana od dana primitka istog. Žalba se podnosi u tri istovjetna pisana primjerka, putem ovog suda, nadležnom Županijskom sudu.

DOSTAVITI:
1. pun. predlagatelja – potrošača putem e-glasne ploče 

Za točnost otpravka - ovlašteni službenik
Ranka Đukić
